Soodoma 120 päeva
"Soodoma 120 päeva" (alapealkirjaga: "ehk kõlvatuse kool") on Markii de Sade'i romaan. Markii de Sade kirjutas selle teose 1785. aastal Bastille vanglas, kuhu talle toodi salaja 12 meetrit paberit. "Soodoma 120 päeva" räägib neljast aadlimehest, kes lukustavad end koos 46 ohvriga, kelle seas on nii tüdrukuid kui poisse, kellest noorimad on 12-aastased, ühte lossi. De Sade on oma teoses toonud ära 600 tüüpi perverssusi alates tavalistest orgiatest kuni alandamiste, piinamiste, vägistamiste, zoofiilia ja mõrvadeni. Markii de Sade’i kirjutis oli selles leiduva pornograafilisuse ja vägivalla tõttu enamikus Euroopa riikides aastasadu keelatud.